
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                        Bucureşti, 2 iulie 2014
                        PL.x. 349/2014


       





       AVIZ

   asupra

 proiectului de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, semnat la Bruxelles, la 21 martie 2014 şi 27 iunie 2014

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, semnat la Bruxelles, la 21 martie 2014 şi 27 iunie 2014, trimis cu adresa nr. PL.x. 349 din 2 iulie 2014, înregistrat cu nr. 4c-11/753 din 2 iulie 2014.. 

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat.

Proiectul de lege are ca obiect de reglementare ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, semnat la Bruxelles, la 21 martie 2014 şi 27 iunie 2014.
Acordul este un instrument juridic internaţional multilateral, încheiat la nivel de stat, care, prin obiectul de reglementare intră sub incidenţa art.19 alin.(1) lit. a) din Legea nr.590/2003 privind tratatele, urmând a fi supus spre ratificare Parlamentului României.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din data de 2 iulie 2014.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ, aviz transmis prin adresa cu nr. 758 din 27 iunie 2014.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, semnat la Bruxelles, la 21 martie 2014 şi 27 iunie 2014.

În raport de obiectul şi conţinutul reglementării, proiectul de lege  face parte din categoria legilor ordinare. 

                          PREŞEDINTE,                          


        SECRETAR,

                  BOGDAN LIVIU CIUCĂ                       
 CONSTANTIN SORIN STRAGEA
Consilier parlamentar,

Rodica Penescu

